ai4bharat/Pralekha huggingface dataset:
محنت اور روزگار کی وزارت
نیا اُجرت کوڈ
نئی دہلی:25؍جولائی2022:
محنت و روزگار کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں یہ معلومات دی ہے کہ اُجرت سے متعلق قانون 2019 کو 8اگست 2019ء کو نوٹیفائی کیا گیا ہے اور مزدوری ادائیگی قانون 1936 ، کم از کم مزدوری قانون 1948، بونس ادائیگی قانون 1965 اور یکساں محنتانہ قانون 1976 کے التزامات کو بہتر بناکر اور اس میں دیگر باتوں کو شامل کرکے نفاذ کیا گیا ہے۔ یہ قانون منظم اور غیر منظم سیکٹر میں روزگار کے لئے کم از کم مزدوری کا التزام فراہم کرتا ہے۔ ساتھ ہی مرکزی حکومت کو کم از کم مزدوری طے کرنے کا حکم دیتا ہے اور حکومتوں کے ذریعے مقرر شدہ مزدوری کی کم از کم اُجرت سے کم نہ ہو، اس با ت کو بھی یقینی بناتا ہے۔قانون کسی ملازم کے ذریعے کئے گئے یکساں کام یا یکساں نوعیت کے کام کےلئے اُجرت یا ملازمین کی بھرتی سے متعلق معاملوں میں صنفی امتیاز پر پابندی عائد کرتا ہے۔ ہر ملازم جو مرکز اور ریاستی حکومت کے نوٹیفکیشن کے مطابق ماہانہ اُجرت حاصل کررہا ہے اور ایک اکاؤنٹنگ سال میں جس نے کم از کم 30 دن تک کام کیا ہو ، وہ اپنی اُجرت پر 8.33فیصد کی شرح سے یا 100 روپے کی شرح سے جو زیادہ ہو، سالانہ بونس کا حقدار ہے۔
ایک موضوع کے طورپر ’’محنت‘‘ ہندوستان کے آئین کی اولین فہرست میں ہے اور قوانین کے تحت ضابطہ سازی کی طاقت مرکزی سرکار کے ساتھ ساتھ ریاستی سرکاروں کے پاس بھی ہوتی ہے۔4عدد محنت سے متعلق قوانین کے نفاذ کی سمت میں ایک قدم کے طورپر مرکزی سرکار نے تمام اسٹیک ہولڈرز کے ردعمل کو مدعو کرتے ہوئے مسودہ ضابطے کو ماقبل شائع کیا ہے۔ دستیاب معلومات کے مطابق 31، 26، 25اور25 ریاستوں؍ مرکز کے زیر انتظام خطوں نے اُجرت ضابطہ 2019ء ، صنعتی تعلقات ضابطہ 2020، سماجی تحفظ سے متعلق ضابطہ 2020 اور کاروباری تحفظاتی صحت اور کام کے حالات سے متعلق ضابطہ 2020 کے تحت قوانین کا مسودہ شائع کیا ہے۔
محنت سے متعلق قوانین کا مسودہ وسیع طورپر صلاح و مشورہ کے بعد تیار کیا گیا تھا، جس میں 9عدد سہہ فریقی میٹنگیں شامل تھیں، جن میں نوکری دینے والوں اور مزدوروں کے نمائندوں ، علاقائی محنت اجلاس ، بین ریاستی مشاورت اور محنت پر پارلیمنٹ کی مستقل کمیٹی کی رپورٹوں کی بنیاد پر یہ ضابطے تیار کئے گئے ہیں۔تفصیل اور اتھارٹی کی اکثریت میں کمی کے ساتھ ساتھ موجودہ اقتصادی پس منظر اور تکنیکی پیش رفت کو ان قوانین میں شامل کرنے کی کوشش کی گئی ہے۔یہ قوانین عمل کے سسٹم کو آسان بناتے ہیں، جس کا مقصد کاروبار کرنے میں آسانی، صنعتوں کے قیام کو بڑھاوا دینا، سرمایہ کاری کو متوجہ کرنا اور ہر ملازم کے تحفظ صحت اور سماجی تحفظ کو یقینی بناتے ہوئے روزگار کے مواقع پیدا کرنے کے لئے متحرک کرنا ہے۔ نفاذمیں شفافیت اور جواب دہی کو یقینی بنانے کے لئے ٹیکنالوجی کے استعمال کو متعارف کرایا گیا ہے۔ ان محنت قوانین میں چھوٹے جرم کے لئے بھی سزا کا التزام ہے۔
مکانات اور شہری غریبی کے خاتمے کی وزارت
’سٹی فنانس رینکنگ، 2022‘ پورٹل لائیو ہوا ، ہاؤسنگ اور شہری امور کی وزارت  نے شہری بلدیاتی اداروں کو اپنی نوعیت کے پہلے اقدام میں شرکت کی دعوت دی
’سٹی فنانس رینکنگ 2022‘ پورٹل www.cityfinance.in/rankings کو 20 مارچ 2023 کو ہاؤسنگ اور شہری امور کی وزارت  نے لائیو کر دیا ہے۔ اب ملک بھر کے شہری مقامی/بلدیاتی ادارے  مکمل طور پر ڈیجیٹل، 100 فیصد پیپر لیس عمل کے ذریعے اس میں حصہ لے سکتے ہیں۔ ’سٹی فنانس رینکنگ 2022‘ کا آغاز ملک بھر کے بلدیاتی اداروں کو ان کی موجودہ مالیاتی صحت کے معیار اور مالی کارکردگی میں وقت کے ساتھ ساتھ بہتری کی بنیاد پر جائزہ لینے، ان کی شناخت اور انعام دینے کے لیے کیا گیا ہے۔
28 دسمبر 2022 کو ہاؤسنگ اور شہری ترقی کے وزیر جناب ہردیپ سنگھ پوری کے ذریعہ شروع کئے گئے ’سٹی فنانس رینکنگ 2022‘ کے رہنما خطوط کے مطابق حصہ لینے والے یو ایل بی کا جائزہ تین اہم میونسپل فنانس کے 15 اشاریوں کی بنیاد پر کیا جائے گا۔ تشخیص کے پیرامیٹرزہیں: وسائل اکٹھا کرنا،  اخراجات کی کارکردگی اور  مالیاتی نظم و نسق۔ شہروں کو درج ذیل چار آبادی کے زمروں میں سے کسی ایک کے تحت ان کے اسکور کی بنیاد پر درجہ بند کیا جائے گا:  چار ملین سے اوپر،  ایک سے چار ملین کے درمیان،  ایک لاکھ سے دس لاکھ ،  ایک لاکھ سے کم۔ آبادی کے ہر زمرے میں سرفہرست 3 شہروں کو قومی سطح کے ساتھ ساتھ ہر ریاست/ریاست کے کلسٹر کے اندر منظوری دی جائے گی اور انعام دیا جائے گا۔
’سٹی فنانس رینکنگ 2022‘ میں حصہ لینے کی آخری تاریخ 31 مئی 2023 ہے۔ حصہ لینے والے یو ایل بی آن لائن سہولت کے ذریعے مطلوبہ ڈیٹا/ دستاویزات  www.cityfinance.in پر جمع کراسکتے ہیں ۔پروجیکٹ مانیٹرنگ یونٹ کے طور پر کوالٹی کنٹرول آف انڈیا  ڈیٹا اکٹھا کرنے کے عمل کے دوران یو ایل بی /ریاستوں کو ہینڈ ہولڈنگ سپورٹ فراہم کرے گا۔ ڈیٹا کی تصدیق اور توثیق کے بعد، حتمی درجہ بندی کا اعلان جولائی 2023 کے مہینے میں متوقع ہے۔
سٹی فنانس رینکنگ پالیسی سازوں کو شہری بلدیاتی اداروں کی مالی حالت کے بارے میں اہم بصیرت فراہم کرے گی۔ یو ایل بی بھی مالیاتی درجہ بندی میں حصہ لے کر فائدہ اٹھائیں گے، کیونکہ وہ دوسرے شہروں کے مقابلے اپنی کارکردگی کا خود جائزہ لے سکیں گے، جو انہیں مستقبل میں بہتری کے لیے تحریک دے گی۔
وزیراعظم کا دفتر
وزیر اعظم نے بساوا جینتی کے مبارک موقع پر جگد گرو بساویشور کو سلام عقیدت پیش کیا
وزیر اعظم جناب نریندر مودی نے بساوا جینتی کے مبارک موقع پر جگد گرو بساویشور کو خراج عقیدت پیش کیا۔ جناب مودی نے ایک مختصر ویڈیو کے توسط سے جگد گرو بساویشور کے بارے میں اپنے خیالات ساجھا کیے۔
ایک ٹوئیٹ میں، وزیر اعظم نے کہا؛
’’آج، بساوا جینتی کے موقع پر، میں جگد گرو بساویشور کو سلام عقیدت پیش کرتا ہوں، جن کے خیالات اور نظریات بنی نوع انسانیت کی خدمت کے لیے ہمیں ترغیب فراہم کرتے ہیں۔ انہوں نے بجاطور پر دبے کچلوں کو بااختیار بنانے اور ایک مضبوط خوشحال معاشرے کی تعمیر پر زور دیا۔‘‘
جناب مودی نے نومبر 2015 میں لندن میں جگد گروبساویشور کے مجسمہ کی رونمائی کے موقع پر جناب شیو کمار اداسی کے ذریعہ کیے گئے ٹوئیٹس کے ایک سلسلے کا جواب دیتے ہوئے ٹوئیٹ کیا؛
’’ہم ہمیشہ جگد گرو بساویشور کے ذریعہ دکھائے گئے راستے پر عمل پیرا رہیں گے۔
انہیں خراج عقیدت پیش کرنے کے متعدد مواقع حاصل ہونا میرے لیے باعث اعزاز ہے۔‘‘
بھارت کا مسابقتی کمیشن
سی سی آئی نے سجّن انڈیا لمٹڈ کے حصص شیئر سرمائے کی سونا کمپنی پی ٹی ای لمٹڈ کے ذریعہ حصولیابی کو منظوری دی
کمپٹیشن کمیشن آف انڈیا نے سجن انڈیا لمٹڈ  کے حصص شیئر سرمائے کو سونا کمپنی پی ٹی ای لمٹڈ  کے ذریعہ اور کپمینز ایکٹ 2002 کی دفعہ 31 کے تحت حاصل کرنے کو منظوری دے دی۔
مجوزہ میل ٹارگٹ کمپنی کے حصص سرمائے کی حصولیابی کے ذریعہ سرمایہ کاری سے متعلق ہے اور یہ کمپینز ایکٹ 2002 کی دفعہ پانچ  کے تحٹ آتا ہے۔
خریدنے والی کمپنی
خریدنے والی کمپنی ایک سرمایہ کاری کمپنی ہے جو سنگا پور کے قوانین کے تحت کام کرتی ہے۔ اسکی ہندوستان میں کوئی اصل موجودگی نہیں ہے۔ اس کمپنی کی نوٹس کی تاریخ تک ہندوستان میں کوئی پورٹ فولیو کمپنیاں یا سرمایہ کاری نہیں ہے۔
ٹارگٹ
ہندوستان میں ٹارگٹ کی سرگرمیاں محدود ہیں۔ کنٹریکٹ مینوفیکچر اور زرعی وکیمکلز میں استعمال ہونے والے کیمیائی مرکب کی تیاری۔ مخصوص کیمکلز کی تیاری اور کاروبار  ڈائی اور پگمنٹ میں استعمال ہونے والے کیملز کمپاؤنڈ کی مینوفیکچرنگ اور کاروبار  کیمکل کمپاؤنڈ / ادویہ سازی میں استعمال ہونے والے کیمکلز کی تیاری کیمکل ریجنٹس کی تیاری۔
سی سی آئی کا تفصیلی آرڈر بعد میں آئے گا۔
کامرس اور صنعت کی وزارتہ
جناب پیوش گوئل نے معیار اور زرخیزی کو ہندوستانی صنعت کا مستقبل کی دو انتہائی اہم بنیادیں قرار دیں
جناب گوئل نے کہا کہ ہمیں 'برانڈ انڈیا' سامنے لانے اور پیداوار اور خدمات کو انتہائی منظم اور مؤثر بنانے کیلئے اپنا سفر جاری رکھنا چاہئے
نئی دہلی 6 جنوری 2021:صنعت وتجارت و صنعت، ریلوے ، صارفین کے امور اور خوراک و تقسیم عامہ کے وزیر جناب پیوش گوئل نے آج کہا کہ معیار اور زرخیزی ہندوستانی صنعت کے مستقبل کی دو اہم بنیادیں بننے جا رہی ہیں۔ صنعتی غور و خوض کے ایک ویبنار سے خطاب کرتے ہوئے انہوں نے کہا کہ ہمیں 'برانڈ انڈیا' سامنے لانے اور پیداوار اور خدمات کو انتہائی منظم اور موثر بنانے کیلئے اپنا سفر جاری رکھنا چاہئے۔ انہوں نے مزید کہا کہ اس طریقے سے ہم اپنے معیار اور اپنی مصنوعات کی قدر کی طاقت پر دنیا کی خدمت کرسکتے ہیں۔
وزارت صنعت و تجارت کے صنعت اور داخلی تجارت کے فروغ کے محکمے  کے زیر اہتمام بڑے پیمانے پر شعبہ جاتی توجہ والے ویبنار میں صنعتی غور و خوض سے کام لیا جا رہا ہے جس کا مقصد کوالٹی کونسل آف انڈیا، نیشنل پروڈکٹیویٹی کونسل اور صنعتی اداروں کے اشتراک سے ہندوستانی صنعت کے معیار اور پیداواری صلاحیت کو فروغ دینا ہے۔ اس کا آغاز 4 جنوری 2021 کو ہوا تھا اور یہ سلسلہ 2 مارچ 2021 تک جاری رہے گا۔ ویبنار سیریز میں 45 سیشن ہوں گے جن میں مینوفیکچرنگ اور خدمات کے مختلف بڑے شعبوں کا احاطہ کیا جائے گا۔ صنعتی غور و خوض کی اس مشق میں درپیش آزمائشوں ، مواقع، سامنے آنے والے حل اور بہترین طریق عمل کی شناخت کی جائے گی۔ یہ مشق 'ووکل فار لوکل' کو فروغ دینے اور 'آتم نربھربھارت' کے وژن کے ادراک کیلئے معیار اور پیداواری صلاحیت کو بڑھانے کی خاطر صنعتوں اور شعبوں کو سیکھنے اور سمجھنے کا متحمل بنائے گی۔
جناب گوئل نے کہا کہ ہم کام کرنے کا جو ذہن رکھتے ہیں یہ صنعتی غور و خوض اس میں انقلاب لانے کا نقیب بنے گا جو ہندستان کو اعلیٰ زرخیزی اور اعلیٰ معیار کے عالمی کھلاڑی کے طور پر کھڑا کرنے کی بنیاد کیلئےیاد رکھا جائے گا۔
انہوں نے کہا کہ اس ویبنار سیریز کو اسی حقیقی جذبے کے ساتھ دیکھا جائے گا جس کا وقتاً فوقتاً مظاہرہ ہمارے صنعتی و تجارتی گھرانوں نے کیا ہے۔ انہوں نے اسی کے ساتھ کہا کہ اس ویبنار کو صنعتی غور و خوض میں ہونے والی بات چیت سے سامنے آنے والی سفارشات کے اصل نفاذ کی صورت میں ہی کامیاب سمجھا جائے گا۔
وزیر اعظم جناب نریندر مودی کا حوالہ دیتے ہوئے ان کا کہنا ہے کہ “ہندوستان اپنی مصنوعات سے محض عالمی منڈیوں کو بھرنا نہیں چاہتا بلکہ ہم یہ چاہتے ہیں کہ ہندوستانی مصنوعات دنیا بھر کے لوگوں کا دل جیتیں"، جناب گوئل نے کہا کہ اعلی معیار کو اپنانے اور پیداواری صلاحیت کو بڑے پیمانے پر بہتر بنانے سے ہی یہ ممکن ہے۔ انہوں نے کہا کہ وقت آگیا ہے کہ ہندوستان جو دنیا بھر کی منڈیوں کی خدمت کیلئے مربوط و مضبوط عالمی سپلائی چین کا ایک لازمی حصہ بننا چاہتا ہے، معیار کو بہتر بنانے کی طرف بھی توجہ دے۔ انہوں نے کہا کہ سنگل برانڈ خوردہ ، کوئلہ ، کان کنی اور اشیا سازی سمیت مختلف شعبوں میں سرمایہ کاری کو فروغ دینے کے لئے ایک بہت آسان اور سہل ایف ڈی آئی فریم ورک فراہم کیا گیا ہے اور ہم متعدد شعبوں میں تیزی سے قدم رکھ رہے ہیں اور ہندوستان میں سرمایہ کاری کی حوصلہ افزائی کر رہے ہیں۔
حکمرانی کی تبدیلی کے بارے میں بات کرتے ہوئے ، وزیر موصوف نے کہا کہ اچھی حکمرانی، تیش حکمرانی اور شفاف حکمرانی ایک اچھی حکومت کا خاصہ ہوتی ہیں۔ گذشتہ چند برسوں میں ، دنیا نے ہندوستان میں حکمرانی کے انداز کو بدلتے ہوئے دیکھا ہے جس کت ذریعہ عالمی سطح پر پہچان اور اعتماد حاصل کیا گیا ہے۔
جدید اور قابل تجدید توانائی کی وزارت
پی ایم-کسم کا نفاذ
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں دی ہے کہ پی ایم- کسم اسکیم کے تحت، اے جزو کے تحت 2 میگاواٹ تک کی صلاحیت والے گرڈ سے منسلک سولر پاور پلانٹس کی تنصیب کے ذریعے 10000 میگاواٹ کی صلاحیت حاصل کرنے اور کمپوننٹ بی اور کمپونینٹ –سی کے تحت 35 لاکھ زرعی پمپوں کو شمسی نظام کے ذریعہ چلانے کا ہدف ہے۔ پی ایم- کسم ایک مانگ پر مبنی اسکیم ہے اور اس اسکیم کے تحت ، ریاستوں سے موصول ہونے والی مانگ کی بنیاد پر صلاحیتیں مختص کی جاتی ہیں۔ مخصوص کی گئی مجموعی 4886 میگاواٹ کی صلاحیت کے مقابلے میں،31.10.2022 تک اسکیم کے اجزاء-اے کے تحت 73.45 میگاواٹ کی مجموعی شمسی صلاحیت نصب کی گئی ہے اور اسکیم کے تحت مختص کردہ 33.5 لاکھ پمپوں کے مقابلے میں، 1.52 لاکھ سے زیادہ زرعی پمپوں کو شمسی توانائی سے چلنے والا بنایا گیا ہے۔
کسانوں کے لیے کم لاگت کے مالی وسائل کی دستیابی اور فنڈز میں ریاستی حصہ داری پی ایم-کسم اسکیم کے نفاذ میں ایک بڑا چیلنج ہے۔ اس کے علاوہ، 2021-2020 اور 2022-2021 کے دوران کووڈ-19وبائی امراض کی وجہ سے عمل درآمد کی رفتار نمایاں طور پر متاثر ہوئی۔ 31.10.2022 تک، ریاست مہاراشٹر میں کل 21499 آزدانہ طور پر کام کرنے والے سولر پمپ اور ریاست تمل ناڈو میں 2242 آزدانہ طور پر کام کرنے والے سولر پمپ پی ایم- کسم اسکیم کے اجزاء بی کے تحت نصب کیے گئے ہیں۔ کسی موجودہ گرڈ سے منسلک زرعی پمپ کو شمسی نظام سے جوڑ کر چلائے جانے کی کوئی اطلاع نہیں ہے۔
پی ایم- کسم اسکیم کے مطابق، ریاستوں/مرکز کے زیر انتظام علاقوں میں عمل آوری کرنے والی ایجنسیوں کو استفادہ کنندگان کا انتخاب کرتے وقت چھوٹے اور پسماندہ کسانوں کو ترجیح دینی ہوگی۔ مزید یہ کہ اس اسکیم کے تحت درج فہرست ذاتوں اور درج فہرست قبائل سے تعلق رکھنے والے اور شمال مشرقی ریاستوں میں رہنے والوں کے لیے علیحدہ بجٹ مختص کیا جاتا ہے۔ لہذا، اسکیم کے تحت فوائد پہلے سے ہی ملک کے معاشی طور پر پسماندہ گروہوں/علاقوں کو دستیاب ہیں۔
پی ایم- کسم اسکیم کے 8.3.2019 کو ہونے والے آغاز سے لے کر 31.10.2022 تک، ریاست مہاراشٹر میں کل 21499 کسانوں اور ریاست تمل ناڈو میں 2242 کسانوں کو پی ایم- کسم اسکیم کے تحت فائدہ پہنچایا گیا ہے۔
پی ایم- کسم اسکیم کی مندرجہ ذیل دفعات کا مقصد ملک کی سولر واٹر پمپ مینوفیکچرنگ کی صلاحیت کو بڑھانا ہے:  اسکیم کے تحت مرکزی مالی مدد کے ذریعے 35 لاکھ پمپوں کی تنصیب یا سولرائزیشن کا ہدف آنے والے برسوں میں مانگ کے عام ہونے کی صورت حال کو سامنے لاتا ہے۔ کمپونینٹ- بی اور کمپونینٹ –سی میں شراکت داری کے لیے گھریلو مواد کی ضرورت کی صورتحال۔  سولر پمپس / سولر فوٹو وولٹک ماڈیولز / سولر پمپ کنٹرولر کے مینوفیکچررز کی براہ راست شرکت، یا تو بطور واحد بولی دہندہ یا جوائنٹ وینچر کے ممبر کے طور پر، کمپونینٹ -بی اور کمپونینٹ- سی کے تحت بولی لگانے میں۔
اس وقت نئی اور قابل تجدید توانائی کی وزارت غیر ارتکازی شمسی توانائی کی پیداوار کے لیے دو بڑی اسکیمیں نافذ کررہی ہے۔ ان میں شامل ہیں پی ایم- کسم اسکیم جس کا ہدف ہے 10000 میگاواٹ کی صلاحیت کو گرڈ سے منسلک سولر پاور پلانٹس کی تنصیب کے ذریعے ہر ایک کو 2 میگاواٹ تک کی صلاحیت کے اجزاء اے کے تحت اور 35 لاکھ زرعی پمپوں کی سولرائزیشن-بی اور سی کمپونینٹ کے تحت؛ اور  عمارتوں کی چھتوں پر لگے ہوئے سولر پروگرام فیز II کا ہدف ملک میں 40 گیگا واٹ روف ٹاپ سولر صلاحیت حاصل کرنا ہے۔ دونوں اسکیموں کی ٹائم لائن 31.3.2026 تک بڑھا دی گئی ہے۔
شہری ہوابازی کی وزارت
حکومت نے تربیت یافتہ ہندستانی پائلٹوں کے اوقات میں خودکفالت حاصل کرنے کے لئے اقدامات کئےہیں
آئی جی آر یو اے نے اپنے پروازکے اوقات اور ہوائ جہاز کے استعمال کو بڑھانے کے لئے گونڈیا اور کالابوراگی  میں تعلق تربیت کرنے کی اجازت دی
نئی دہلی،13دسمبر 2021/ڈائریکٹوریٹ آف جنرل سول ایوی ایشن  کے ذریعہ جاری کل کمرشیل پائلٹ لائسنس  میں سے، غیر ملکی تربیت یافتہ کیڈیٹوں کی حصہ داری تقریباً40 فی صد ہے۔ تاہم ، حکومت نے تربیت یافتہ ہندستانی پائلٹوں میں خود کفالت حاصل کرنے کےلئے مندرجہ ذیل قدم اٹھائےہیں:
- ایرپورٹ اتھارٹی آف انڈیا  نے 25 ستمبر 2020 کو ایک آزاد فلائنگ ٹریننگ آرگنائزیشن  پالیسی بنائی ہے، جس میں ہوائی اڈہ کی رائلٹی ریونیو شیئرکی ادائیگی) تصور ختم کردیا گیا اور زمین کے کرائےمیں نمایاں منطقی اضافہ کیا گیا ہے۔
- اے اے آئی نے 31 مئی 2021 اور 29 اکتوبر 2021 میں بیلگاوی  جلگاؤں  کالا بوراگی، کرناٹک، کھجوراہولیلا باری  کے پانچ ہوائی اڈوں پر قائم کئے جانےوالے 9 ایف ٹی اوز کے لئے وارڈ لیٹر جاری کئے ہیں۔ کالا بورگی میں آزاد پالیسی کے تحت دو ایف ٹی اوز کا سافٹ لانچ 15 اگست 2021 کو کیا گیا تھا۔
- iii. ڈی جی سی اےنے اے ایم ای اور ایف سی امیدواروں کے لئے نومبر 2021 سے نیا آن لائن ڈیمانڈ امتحان  متعارف کرایا ہے، لائسنس کے یہ امتحانات امیدواروں کو امتحانات کےدستیاب سلاٹ اپنی پسند کے مطابق امتحان میں شرکت کے لئے تاریخ اور وقت کا انتخاب کرنےکا موقع فراہم کرتےہیں۔
- iv. ڈی جی سی اے نے فلائنگ انسٹرکٹر کو باختیار بانے کے لئے اپنی ضوابط میں ترمیم کی ہے جس میں ایف ٹی اوز فلائٹ آپریشن کی اجازت دینے کا حق حاصل ہے۔ اس سے ہر ایف ٹی او میں پرواز کے اوقات اور ہوائی جہاز کے استعمال کو بڑھانے میں مددم لے گی۔
- ہندستان کی سب سے بڑی فلائنگ اکیڈمی اندراگاندھی راشٹریہ اڑان اکیڈمی  امیٹھی میں کو گونڈیا اور کالابورگی  میں پائلٹ تربیت دینے کی اجازت دی گئی ہے تاکہ اس کے پرواز کے اوقات اور ہوائی جہاز کے استعمال کو بڑھایا جاسکے جو موسم کے سرما کے مہینےمیں وزیبلٹی کے مسائل سے بے حد متاثر ہوتے ہیں۔
- vi. آئی جی آر یو اے نے اپنی پرواز کی اوقات بڑھانے کے لئےیعنی ہفتہ کے اختتام پر اور چھٹیوں میں کام کرنا شروع کردیا ہے۔ دیگر نجی ایف ٹی ایو ز کو بھی ایسا کرنے کی ترغیب دی جاتی ہے۔
یہ معلومات شہری ہوابازی کی وزارت کے وزیر مملکت  نے آج راجیہ سبھا میں ایک سوال کے تحریری جواب میں دی ہے۔
بجلی کی وزارت
آر ای سی لمیٹیڈ نے سومی تومو متسوئی بینکنگ کارپوریشن  سے 7.5 ملین امریکی ڈالر کا ایس او ایف آر -لنکڈ ٹرم لون جمع کیا
نئی دہلی:20؍اکتوبر2021:
بھارت میں کسی این بی ایف سی کے طور پر پہلی بار، آر ای سی لمیٹیڈ نے سومی توما متسوئی بینکنگ کارپوریشن ، سنگاپور برانچ کے واحد مینڈڈیٹڈ لیڈ ارینجر اور بک رنر کے طور پر مقرر کئے جانے کے ساتھ 7 اکتوبر 2021 کو کامیابی کےساتھ 7.5 ملین امریکی ڈالر ، پانچ سالہ سیکیورڈ اورنائٹ فائنینسنگ ریٹ  لنکڈ ٹرم لان جمع کیا ہے۔ اس لون کے ساتھ آر ای سی اس سہولت پر شرح سود جوکھم کو کم کرنے کے لئے ایس او ایف آر کو ریفرنسنگ کرتے ہوئے شرح سود سویپ میں بھی شامل ہوگئی ہے، جو بھارت میں کسی بھی کارپوریٹ کے ذریعہ کیا گیا اپنی نوعیت کا یہ پہلا معاہدہ ہے۔
اس سہولت سے حاصل ہوئی رقم کو بھارتی ریزرو بینک کے ای سی بی رہنما خطوط کے تحت ملی منظوری کی بنیاد پر بجلی کے شعبے کے پروجیکٹوں کے انفرااسٹرکچر کے لئے فنڈز کیا جائے گا ۔
یو ایس ڈی ٹرم لون حاصل کرنے میں ملی کامیابی پر تبصرہ کرتے ہوئے ، آر ای سی کے چیئرمین اور منیجننگ ڈائرکٹر جناب سنجے ملہوترا نے کہا ، ’’ لیبور کا اختتام قریب ہونے کے ساتھ اور لیبار ٹرانجکشن کے لئے روڈ میپک پر بھارتی ریزرو بینک سے نوٹیفکیشن جاری ہونے کے بعد، ہم اس ایس او ایف آر لنکڈ لون ملنے سے کافی خوش ہیں، جو بھارت میں کسی این بی ایف سی کے ذریعہ پہلی بار کیا گیا ہے۔ اس عمل سے حاصل ہونے والے تجربے سے آر ای سی اپنے موجودہ ٹرم قرضوں کو بہتر طریقہ سے یو ایس ڈی لیبور سے ایس او ایف آر میں بدلنے کے قابل ہو جائے گا ‘‘۔
آر ای سی لمیٹیڈ کے بارے میں
آر ای سی لمیٹیڈ پورے بھارت میں بجلی کے شعبے کی فنڈنگ اور ترقی پر مرکوز ایک نورتن این بی ایف سی کمپنی ہے۔ 1996 میں قائم ، آر ای سی لمیٹیڈ نے اپنے آپریشنز کے شعبے میں 50 سال مکمل کرلئے ہیں۔ یہ ریاستی بجلی بورڈوں، ریاستی سرکاروں، مرکزی/ ریاستی بجلی کمپنیوں، آزاد بجلی پروڈیوسرز، دیہی الیکٹرک کوآپریٹیو اور پرائیویٹ سیکٹر کی کمپنیوں کو مالی مدد فراہم کراتاہے۔ اس کی کاروباری سرگرمیاں پورے بجلی کےشعبے کی ویلیو چین میں شامل پروجیکٹوں ؛ جنریشن،ٹرانسمیشن ، ڈسٹری بیوشن پروجیکٹس اور قابل تجدید توانائی کے پروجیکٹوں کو مالی مدد فراہم کرنے سے جڑی ہیں۔
نوجوانوں کے امور اور کھیل کود کی وزارت
مرکزی وزیر کھیل انوراگ سنگھ ٹھاکر نے اسپورٹس اتھارٹی آف انڈیا کے پٹیالہ اور سونی پت مراکز کا دورہ کیا، 85 کروڑ روپے کے متعدد بنیادی ڈھانچے کے منصوبوں کا افتتاح کیا
اس باوقار مرکز میں تربیت حاصل کرنے والے ایتھلیٹس کو بہتر رہائش کی سہولیات ملیں گی: جناب انوراگ ٹھاکر
اہم جھلکیاں:
- نئے 300 بستروں والے ہاسٹل کی تعمیراتی لاگت 26.77 کروڑ روپے ہے۔
- وزیر موصوف نے بھارت کے لیجنڈری ہاکی کھلاڑی میجر دھیان چند اور اسپرنٹر پی ٹی اوشا کو معنون ہاسٹل کا بھی افتتاح کیا، جن کی تزئین و آرائش اور اپ گریڈیشن کی گئی ہے جس پر کل 5.25 کروڑ روپے کی لاگت آئی ہے۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے ہفتہ کے روز پٹیالہ میں اسپورٹس اتھارٹی آف انڈیا  کے نیتاجی سبھاش نیشنل انسٹی ٹیوٹ آف اسپورٹس  کا دورہ کیا اور 300 بستروں والے ایک نئے ہاسٹل کا افتتاح کیا جس کی تعمیر پر 26.77 کروڑ روپے لاگت آئی ہے۔
وزراء نے بھارت کے لیجنڈری ہاکی کھلاڑی میجر دھیان چند اور اسپرنٹر پی ٹی اوشا کے لیے وقف ہاسٹل کا بھی افتتاح کیا، جن کی تزئین و آرائش اور اپ گریڈیشن کی گئی ہے جس کی کل لاگت 5.25 کروڑ روپے ہے۔
افتتاحی تقریب سے خطاب کرتے ہوئے جناب ٹھاکر نے کہا کہ حکومت کی کوشش ہے کہ کھلاڑیوں کو بہترین سہولیات فراہم کی جائیں۔ وزیر اعظم جناب نریندر مودی جی نے ہمیشہ کھلاڑیوں کو تمام پالیسیوں کے مرکز میں رکھنے کی اہمیت پر زور دیا ہے۔ اس 300 بستروں والے ہاسٹل کا آغاز اور پرانے ہاسٹل کی اپ گریڈیشن اس سمت میں ایک اور قدم ہے تاکہ اس باوقار مرکز میں تربیت حاصل کرنے والے کھلاڑیوں کو رہائش کی بہتر سہولیات دی جاسکیں۔
جناب ٹھاکر نے این ایس این آئی ایس پٹیالہ میں تعلیمی کورسوں میں پہلی بار اضافہ کرتے ہوئے اسپورٹس پرفارمنس اینالسس کورس کا بھی افتتاح کیا۔ اس کورس کے طلبہ کے پہلے بیچ کے ساتھ گفت و شنید کرتے ہوئے جناب۔ ٹھاکر نے کہا، "ایک کھلاڑی کی اصل صلاحیت کا اندازہ کرنے کے لیے کھیلوں کی سائنس اور کھیلوں کی کارکردگی کے تجزیے کو شامل کرنا بہت ضروری ہے، جو بین الاقوامی مقابلوں میں بھارت کی مجموعی کارکردگی کو بہتر بنانے میں ایک لمبا سفر طے کرسکتا ہے۔
اپنے دورے کے دوران وزیر موصوف نے 400 سے زائد ایتھلیٹس اور ٹرینیوں سے بھی گفت و شنید کی اور انھیں کھیلوں پر توجہ مرکوز رکھنے اور ملک کا نام روشن کرنے کی ترغیب دی۔ انھوں نے کھلاڑیوں سے مرکز میں دستیاب سہولیات اور موجودہ سیٹ اپ میں بہتری لانے کے لیے مشورے طلب کیے۔
گذشتہ کئی برسوں میں سائی پٹیالہ نے بہت سے مشہور کھلاڑیوں کو پیدا کیا ہے جنھوں نے عالمی چیمپیئن شپ اور اولمپک تمغوں سمیت ملک کے لیے بہت سے اعزازات حاصل کیے ہیں۔
سال 2021 میں ایس اے آئی پٹیالہ کے ایتھلیٹس نے قومی سطح کے مقابلوں میں چھ شعبوں میں کل 72 تمغے جیتے۔ سال 2022 میں یہ تعداد بڑھ کر 195 تمغوں تک پہنچ گئی۔
بین الاقوامی سطح پر ایس اے آئی پٹیالہ کے ایتھلیٹس نے کامن ویلتھ چیمپیئن شپ، یورپین اوپن اور جونیئر ورلڈ چیمپیئن شپ جیسے مقابلوں میں 19 تمغے جیتے۔
بعد میں جناب انوراگ سنگھ ٹھاکر نے وزیر مملکت جناب نسیتھ پرمانک کے ساتھ سونی پت میں اسپورٹس اتھارٹی آف انڈیا  کے نیشنل ریجنل سینٹر  کا دورہ کیا اور نئے انٹیگریٹڈ ہائی پرفارمنس سینٹر  کا سنگ بنیاد رکھا جس پر تقریباً 48 کروڑ روپے لاگت آئے گی۔
اپنے دوروں کے دوران وزیر موصوف نے نئے تجدید شدہ مصنوعی ہاکی فیلڈ کا بھی افتتاح کیا، جس کی تزئین و آرائش اور اپ گریڈیشن پر تقریباً 5 کروڑ روپے لاگت آئی ہے۔
امور داخلہ کی وزارت
فارنسک سائنس لیباریٹریوں کی ناکافی تعداد
نئی دہلی، 16/ستمبر 2020 ۔ کیس کا نمٹارہ کئی عوامل پر منحصر ہے، جیسے کیس کی نوعیت ، ملوث حقائق کی پیچیدگی، شواہد کی نوعیت اور فریقین کا تعاونؤ۔ ’پولیس‘ اور ’عوامی نظم‘ ہندوستان کے دستور کے ساتویں شیڈول کے تحت ریاستی موضوعات ہیں، جن میں ریاستی فارنسک سائنس لیباریٹریوں کو مضبوط بنانا شامل ہے۔
اس کے باوجود ریاستی فارنسک سائنس لیباریٹریوں کو مضبوط بنانے میں مدد کرنے کے لئے امور داخلہ کی وزارت نے درج ذیل اقدامات کئے ہیں۔
- سولہ ریاستوں / مرکز کے زیر انتظام علاقوں میں نربھیا فنڈ کے تحت 157.98 کروڑ روپئے کی لاگت سے ڈی این اے تجزیہ، سائبر فارنسک اور متعلقہ سہولتوں کو مضبوط بنانے کے منصوبوں کو منظور کیا گیا ہے۔
- پولیس فورس کو جدید بنانے کی اسکیم کے تحت مالی سال 2019-21کے دوران فارنسک سائنسی لیباریٹریوں کو تقویت بخشنے کے لئے ریاستوں کو مجموعی طور پر 195.97 کروڑ روپئے کی منظوری دی گئی ہے۔
- فارنسک امتحان میں معیار اور باقاعدگی کو یقینی بنانے کے لئے فارنسک سائنس سروس ڈائریکٹوریٹ وزارتِ امور داخلہ نے حسب ذیل رہنما خطوط جاری کئے ہیں۔
- فارنسک سائنس کے نو  شعبوں میں قومی ایکریڈیشن بورڈ برائے ٹیسٹنگ اینڈ کیلبریشن لیباریٹریز   اور کام کے طریقوں کی توثیق کے لئے معیاری دستورِ عمل۔
- بایولوجی اور ڈی این اے ڈویژن کے لئے معیاری دستورِ عمل اور کام کاج کے طریقوں کا دستورِ عمل۔
- جنسی زیادتی کے واقعات میں فارنسک شواہد جمع کرنے کے لئے تفتیشی افسران اور میڈیکل افسروں کی خاطر تحفظ اور نقل و حمل کے رہنما اصول۔ شواہد مناسب اور محفوظ طریقے سے اکٹھا کرنے کو یقینی بنانے کے لئے ریاستوں / مرکز کے زیر انتظام علاقوں کو پندرہ ہزار سے زیادہ جنسی حملوں کے ثبوت جمع کرنے والی کٹس فراہم کی گئی ہیں۔
- فارنسک سائنسز لیباریٹریز قائم کرنے اور ان کا معیار بلند کرنے کے لئے مطلوب آلات کی معیاری فہرست۔
امور خارجہ کے وزیر مملکت جی کشن ریڈی نے آج راجیہ سبھا میں ایک تحریری جواب میں یہ اطلاعات فراہم کیں۔
مواصلات اور اطلاعاتی ٹیکنالوجی کی وزارت
’’نشریاتی اور کیبل سروس کے ضابطہ جاتی فریم ورک کے جائزے‘‘ سے متعلق مشاورتی دستاویز پر تبصرے اور جوابی تبصرے حاصل کرنے کی آخری تاریخ میں توسیع
ہندوستان کی ٹیلی کام ریگولیٹری اتھارٹی  نے 08 اگست 2023 کو ’’نشریاتی اور کیبل سروس کے ضابطہ جاتی فریم ورک کے جائزے‘‘ سے متعلق ایک مشاورتی دستاویز جاری کیا تھا۔ مشاورتی دستاویز میں اٹھائے گئے مسائل پر متعلقہ فریقین سے تبصرے حاصل کرنے کی آخری تاریخ 05 ستمبر 2023 اور جوابی تبصرے کے لئے 19 ستمبر 2023 مقرر کی گئی تھی۔
مذکورہ مشاورتی دستاویز پر تبصرے جمع کرانے کے لیے متعلقہ فریقین کی جانب سےجمع کرانے کی تاریخ میں توسیع کرنے کے لئے موصول ہونے والی درخواستوں کو مدنظر رکھتے ہوئے، تبصرے اور جوابی تبصرے جمع کرانے کی آخری تاریخ کو بالترتیب 19 ستمبر 2023 اور 3 اکتوبر2023 تک بڑھانے کا فیصلہ کیا گیا ہے۔
تبصرے اور جوابی تبصروں کو، ترجیحی طور پر الیکٹرانک شکل میں، ای میل آئی ڈی advbcs-2@trai.gov.in اور jtadvbcs-1@trai.gov.in پر بھیجا جاسکتا ہے۔
کسی بھی وضاحت/معلومات کے لیے، جناب انل کمار بھردواج، مشیر  سے ٹیلی فون نمبر +91-11-23237922پر رابطہ کیا جا سکتا ہے۔
وزیراعظم کا دفتر
وزیر اعظم کل پریاگ راج میں کنبھ کا دورہ کریں گے
وزیر اعظم جناب نریندر مودی کل پریاگ راج میں کنبھ کا دورہ کریں گے۔کنبھ میں وہ پینے کے پانی اور صفائی ستھرائی کی وزارت کے ذریعے منعقدہ سوچھ کنبھ، سوچھ آبھار میں شرکت کریں گے۔
وزیر اعظم صفائی کرمچاریوں، سوچھ گرہیوں، پولیس اہلکاروں اور ناوکوں کو سوچھ کنبھ، سوچھ آبھار کے ایوارڈز تقسیم کریں گے۔ علاوہ ازیں سوچھ سیوا سمّان فوائد پیکیج کا بھی ڈیجیٹل اعلان کیا جائے گا۔
بعد ازاں وزیر اعظم ایک اجتماع سے خطاب کریں گے۔
وزیر اعظم تری وینی سنگم پر اسنان کریں گے۔ وہ پریاگ راج میں صفائی کرمچاریوں کے ساتھ تبادلہ خیال بھی کریں گے۔
اس سال پریاگ راج میں منعقدہ کنبھ میں صفائی ستھرائی اور سوچھ بھارت کے اقدامات پر غیرمعمولی توجہ مرکوز کی گئی۔ وزیر اعظم کے ذریعے دیئے جانے والے سوچھ کنبھ، سوچھ آبھار ایوارڈز سے ان لوگوں کی عزت افزائی ہوگی جنھوں نے سوچھ کنبھ کو یقینی بنانے میں کلیدی رول ادا کیا۔
U. No. 1209
(Visitor Counter : 46
وزیراعظم کا دفتر
وزیراعظم نے ریاض میں مملکت سعودی عرب کے ولی عہد سے ملاقات کی۔
وزیراعظم جناب نریندر مودی نے مملکت سعودی عرب کے ولی عہد عزت مآب شہزادہ عبدالعزیز بن سلمان السعود سے ملاقات کی۔اس موقع پر وزیراعظم نے توانائی سے متعلق متعدد امور پر تبادلہ خیال کرکے اس ملاقات کو مزید اہم بنادیا۔ ہند-سعودی عرب تعلقات کومزید اہمیت عطا کردی۔ اس موقع پر وزیراعظم جناب نریندر مودی نے کہا کہ توانائی کو ہند-سعودی عرب کے تعلقات میں کلیدی اہمیت حاصل ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-4824
(Visitor Counter : 62